VIDEO Joao Felix a distrus-o pe Atletico Madrid, chiar pe Wanda Metropolitano. Victorie la scor pentru catalani
FC Barcelona a învins duminică seara, în deplasare, scor 3-0, pe Atletico Madrid, în etapa a 29-a din La Liga.
Cu Xavi eliminat de arbitrul Jose Maria Sanchez Martinez la finalul primei reprize, catalanii s-au impus cu scor de forfait la Madrid, în faţa formaţiei lui Diego Simeone.
Robert Lewansowski i-a pasat decisiv lui Joao Felix în minutul 38 şi acesta a deschis scorul. Polonezul şi-a trecut apoi numele pe tabela de marcaj, majorând diferenţa în minutul 47, pentru ca în minutul 65 tot Robert Lewandowski să paseze la golul de 3-0 al Barcelonei, înscris de Fermin Lopez, cu o lovitură de cap.
Nahuel Molina a fost eliminat în minutul 90+2 şi FC Barcelona s-a impus cu 3-0. Portarul român Horaţiu Moldovan a fost rezervă neutilizată la Atletico Madrid.
FC Barcelona a urcat pe locul secund, cu 64 de puncte, la opt puncte distanţă de lider, Real Madrid. Atletico Madrid rămâne pe locul 5, cu 55 de puncte.
JOAO FELIX GIVES BARCELONA THE LEAD AGAINST ATLETICO MADRID! HIS LOAN CLUB! ????????????pic.twitter.com/TpacZCRV23
— Stop That Messi (@stopthatmessiii) March 17, 2024
Cum vrea FC Barcelona să-l păstreze pe portughez
Împrumutul lui Joao Felix (24 de ani) la FC Barcelona expiră la finalul sezonului, iar catalanii încearcă să găsească o modalitate pentru a-l păstra.
Înainte de a ajunge pe Camp Nou, Joao Felix și-a prelungit contractul cu Atletico Madrid până în 2029, iar situația starului portughez este una destul de complicată.
Madrilenii cer în jur de 70-80 de milioane de euro pentru vânzarea jucătorului, o sumă peste posibilități pentru gruparea catalană, ținând cont de problemele financiare cu care se confruntă.
În aceste condiții, FC Barcelona ar vrea să prelungească prerioada de împrumut pentru încă un sezon, cu mențiune că vor introduce o clauză pentru cumpărarea definitiv, anunță Marca.
Urmăriți SPORT.RO și pe Google News